**46. Hogyan vehetjük ki a pénzérmét a víz alól száraz kézzel?**

**Anyagok**

festett víz

pénzérme

esetleg egy zacskó jég

**Eszközök**

Erlenmeyer-lombik, 500 cm3-es

kristályosító csésze, 300-500 cm3-es

melegítő eszköz

hőálló kesztyű

**A kísérlet végrehajtása**

Helyezz pénzérmét kristályosító csésze aljára és önts rá annyi megfestett vizet, hogy éppen ellepje! Állandó mozgatás közben (a szájánál fogva és az edény alját melegítve) melegíts fel jól egy nagyobb Erlenmeyer-lombikot, majd szájával lefelé állítsd a pénzdarab mellé. (Előnyös, ha a lombik fenekére jéggel teli zacskót helyezel.) Mi történik?

**Tapasztalat**

**Magyarázat**

**Biztonsági tudnivalók és hulladékkezelés**

* A forró lombikot hőálló kesztyűvel fogjuk meg.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.